ประจำเดือนมาไม่ปกติ คือ ประจำเดือนของเดือนที่ผ่านมาเพิ่งหมดไปไม่กีวันเองค่ะ แล้วของเดือนนี้ก็มาแล้ว คือไม่แน่ใจว่าเลือดประจำเดือนหรือเปล่า เพราะว่าเดือนนี้เลือดมาหน่อยมามาก คือแบบมานิดเดียวเองเหมือนติดๆอ่าค่ะ แต่เลือดออกทุกวันค่ะ อยากทราบว่าเป็นอะไร จะเป็นโรคร้ายแรงหรือเปล่าค่ะ? เคยไปตรวจโรงบาลแล้วแต่บอกว่าไม่เป็นอะไรทุกอย่างปกติดี แต่หนูก็สงสัยค่ะ นี้ก็ประมาณ8วันแล้วที่ประจำเดือนมา สงสัยมากๆก็คือ เลือดออกมานิดเดียวโดยที่ไม่ต้องใส่ผ้าอนามัยก็ว่าได้ค่ะ ช่วยตอบหน่อยน่ะค่ะ ขอบค่ะ
สวัสดีค่ะ ุคณ ให้ลองนับระยะห่างจากวันแรกของประจำเดือนในรอบก่อน จนถึงวันที่มีเลือดออกในครั้งนี้ หากนับระยะห่างได้น้อยกว่า 21 วัน เลือดดังกล่าวก็ไม่น่าใช่ประจำเดือน แต่อาจเกิดจากสาเหตุต่างๆ เช่น- ภาวะแทรกซ้อนจากการตั้งครรภ์ เช่น ท้องนอกมดลูก แท้งคุกคาม แท้งไม่ครบ เป็นต้น ซึ่งมักจะมีอาการปวดท้องน้อยร่วมด้วย ทั้งนี้ เลือดที่ออกในรอบก่อน ก็อาจไม่ใช่ประจำเดือนก็ได้- ความผิดปกติที่มดลูก เช่น เนื้องอกมดลูก มีติ่งเนื้อในโพรงมดลูก เยื่อบุโพรงมดลูกหนาตัวผิดปกติ มะเร็งเยื่อบุโพรงมดลูก มะเร็งปากมดลูก เป็นต้น แต่มักพบในหญิงวัยกลางคนขึ้นไป- มดลูกอักเสบ โดยจะมีตกขาวที่ผิดปกติและปวดท้องน้อยร่วมด้วยรวมถึงมีปัสสาวะผิดปกติ มีไข้- ผลจากการใช้ยาฮอร์โมนต่างๆ เช่น ยาเม็ดคุมกำเนิด ยาสตรี สมุนไพร อาหารเสริมต่างๆ รวมถึงยาบางอย่าง เช่น ยาป้องกันการแข็งตัวของเลือด ยาต้านเศร้า เป็นต้น- การผลิตฮอร์โมนของรังไข่ผิดปกติ- มีโรคในระบบอื่นๆ เช่น ไทรอยด์ฮอร์โมนผิดปกติดังนั้น หากที่ผ่านมา ได้มีเพศสัมพันธ์ ก็ควรลองตรวจหาการตั้งครรภ์ดูก่อน หากตรวจไม่พบ ก็ควรกลับไปพบแพทย์เพื่อหาสาเหตุอีกครั้งอย่างไรก็ตาม หากนับระยะห่างได้มากกว่า 21 วัน เลือดที่ออก ก็น่าจะเป็นประจำเดือนได้ ส่วนการที่มีปริมาณเลือดน้อยกว่าปกติ อาจเกิดจากสาเหตุต่างๆ เช่น มีความเครียด ทำงานหนัก ออกกำัลงกายมากไป มีน้ำหนักลด มีภาวะโลหิตจาง เป็นต้น